Tremaurslukere har koniske hoder med en lang, rørformet snute, små øyne og utstående ører. Pelsen er tykk, stri, gulaktig hvit til rødbrun i farge, ofte med et bredt svart sidebånd som dekker nesten hele siden av kroppen. Artene har en hårløs delvis fungerende gripehale og er gode klatrere. De fremre lemmene er kraftige og utrustet med lange, buede kraftige klør som artene river opp barken eller tuene med. Kosten består i hovedsak av termitter og maur, men det eter også tidvis bier, biller og insektlarver. Begge mangler tenner, men de har ei cirka lang og svært klebrig tunge som de bruker aktivt til å fange byttet med.